**Обявление на Изпълнителна агенция по околна среда (ИАОС)**

На основание чл. 122а, ал. 5 от *Закона за опазване на околната среда* (ЗООС) и чл. 7, ал. 3, ал. 4 и ал. 5 от *Наредбата за условията и реда за издаване на комплексни разрешителни* е открит обществен достъп до заявлението за издаване на комплексно разрешително на **„АКТИВ ФАРМ“ ЕООД, гр. Велико Търново, площадка в землище на с. Самоводене**, **община Велико Търново** за експлоатация на **„Свинеферма за интензивно отглеждане на свине майки и свине за угояване, включваща:**

**• Сектор свине майки - до 700 места;**

**• Сектор подрастващи прасета (до 30 кг.) - до 1500 места;**

**• Сектор свине за угояване (над 30 кг.) - до 5000 места.,**

Инсталацията изпълнява дейност, съгласно т. 6.6, буква „б“ от Приложение № 4 към ЗООС - **„инсталации за интензивно отглеждане на птици или свине:**

**б) с над 2000 места за свине за угояване (над 30 килограма)“**

Компетентен орган за вземане на решение по заявлението е изпълнителният директор на ИАОС.

В периода **от** **28.11.2023 г. до 28.12.2023 г.** документацията, съдържаща се в заявлението ще бъде достъпна на интернет страниците на ИАОС и на Община Велико Търново, както и в кметство Самоводене.

Забележки, разяснения и възражения, в горепосочения срок могат да се подават до изпълнителния директор на ИАОС, кмета на Община Велико Търново и/или кмета на Кметство Самоводене, по официален ред, заведени в съответното деловодство.

За допълнителна информация:

Любка Попова – директор на дирекция „Разрешителни режими“, ИАОС, тел.: 02/940-64-80;

Мирослава Цонева – гл. експерт „Околна среда“, Община Велико Търново, тел: 062/619 502.

Валентин Къндев, кмет на кметство Самоводене, тел. 0888289396.